section_heading: Snimanje
paragraph_text: Jackson je počeo sa snimanjem demosnimki nekoliko mjeseci nakon posljednjeg nastupa na Victory turneji 1984. godine na kojoj je nastupao zajedno sa svojom braćom. Snimanje materijala se odvijalo između studenog 1986. i 9. srpnja 1987. godine,<ref>Bad (Specijalno izdanje), zabilješke osim skladbe "Another Part of Me", koja je snimljena 1986. za film Captain EO. Jackson je napisao 60 skladbi od koji je htio 30 snimiti na set od tri CD-a. Dugogodišnji producent Quincy Jones odlučio je da će deset skladbi biti na CD-u i jedna kao singl na gramofonskoj ploči. CD izdanje je kao bonus skladbu uključivalo i "Leave Me Alone". Jackson je od 11 skladbi napisao devet. Terry Britten (napisao za Tinu Turner "What's Love Got to Do With It") i Graham Lyle napisali su skladbu "Just Good Friends". Siedah Garrett i Glen Ballard napisali su "Man in the Mirror". Stevie Wonder u duetu s Jacksonom pjeva skladbu "Just Good Friends", a Steve Stevens svira solo gitaru u skladbi "Dirty Diana".